Unitățile medicale din județ au scos la concurs mai multe posturi pentru personal medical. Pe lângă locurile vacante de infirmieri sau asistenți medicali, se recrutează și medici. Patru posturi sunt la Spitalul Județean de Urgență Piatra Neamț, iar alte cinci sunt la Spitalul Municipal Roman.
Defalcat, cea mai mare unitate spitalicească din județ, Spitalul Județean de Urgență Piatra Neamț recrutează un medic primar specialitatea epidemiologie, dar sunt vacante și alte două posturi de medic rezident plus unul pentru medic specialist, în specialitatea boli infecțioase.
Spitalul Municipal de Urgență Roman are nevoie de un medic rezident, anul V – specialitatea medicină internă. Mai sunt vacante și sunt oferite doritorilor trei posturi de medic specialist radiologie și imagistică medicală. Un alt post este pentru medici specialiști în neonatologie. Locurile disponibile precum și condițiile de participare la concurs dar și calendarul examenelor sunt publicate pe site-ul posturi.gov.ro. (G.S.)